เมื่อกลับบ้านหลังจากไปดูคอนเสิร์ต มีไข้ขึ้น มีน้ำมูก และมีอาการปวดตา ตอนนี้ไข้เริ่มลดลง แต่อาการปวดตายังมีอยู่ เมื่อกลอกลูกตาไปสุดๆอะครับ
สวัสดีค่ะ หากมีไข้อยู่นั้น อาจทำให้ปวดบริเวณกระบอกตาหรือกล้ามเนื้อตามร่างกายได้อาการไข้ น้ำมูก อาจเกิดจาก-คออักเสบ ถ้ามีเจ็บคอ ไอ ร่วมด้วย-ปอดหรือหลอดลมอักเสบ ถ้ามีอาการไอมาก หอบเหนื่อยร่วมด้วย-ไซนัสอักเสบส่วนไข้เลือดออกนั้น มักไม่ค่อยมีน้ำมูกหรือคัดจมูกเยอะมากนักการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง รับประทานยาลดน้ำมูกได้ นอนพักผ่อนให้เพียงพอหากไข้สูงลอย น้ำมูกมากข้นเขียว ไอเยอะ หอบเหนื่อย ควรไปพบแพทย์เพื่อตรวจเพิ่มเติม